Pirkimo sąlygų 2 priedas
TECHNINĖ SPECIFIKACIJA

1. SĄVOKOS IR SUTRUMPINIMAI
0. Pirkėjas – Mažeikių rajono savivaldybės administracija.
0. Tiekėjas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį.
0. Sutartis – Sutartis, sudaroma tarp Tiekėjo ir Pirkėjo dėl Pirkimo objekto.
0. Vieta – Mažeikių senamiesčio parkas, Birutės g. 34, Mažeikiai.
1.  PIRKIMO OBJEKTAS IR OBJEKTO APIMTYS

1. Pirkimo objektas: vejos paviršiaus lyginimo paslaugos (toliau – Paslaugos). 
1. Paslaugos apima vejos aeravimą, vejos paviršiaus užpylimą lyginamuoju mišiniu (toliau – lyginamasis (leveling) mišinys), jo paskleidimą ir paviršiaus išlyginimą, vejos laistymą, išretėjusių ar pažeistų vejos plotų atsėjimą, taip pat plotų, kuriuose dėl didesnių nelygumų pašalinimo buvo paskleistas storesnis nei rekomenduojamas lyginamojo mišinio sluoksnis, atsėjimą, kai tai būtina, ir viso ploto tręšimą. Vejos lyginimas atliekamas naudojant smėlį arba tinkamą dirvožemio ir smėlio mišinį, kuris tolygiai paskleidžiamas ant vejos paviršiaus, siekiant pašalinti paviršiaus nelygumus, pagerinti vandens įsiskverbimą į gruntą, sudaryti palankesnes sąlygas vejos augimui ir pagerinti vejos būklę (drenažą).
1. Tiekėjas Paslaugas teikia pagal techninėje specifikacijoje nustatytą Paslaugų apimtį ir Pirkėjo nurodymus, atsižvelgdamas į faktinę vejos būklę bei paslaugų poreikį. Visos techninėje specifikacijoje nurodytos Paslaugos ir joms atlikti reikalingos medžiagos įskaičiuojamos į pasiūlymo kainą.
1. Paslaugų apimtys:
	Eilės Nr.
	Paslaugos pavadinimas
	Matavimo vnt.
	Kiekis

	1.
	Vejos lyginimas (levelingas) įskaitant visą procesą iki lyginimo mišiniu
	kv.m.
	8 500

	2.
	Laistymas
	kv.m.
	8 500

	3.
	Tręšimas (1 kartas)
	kv.m.
	8 500

	4.
	Išretėjusių ir pažeistų vejos plotų atsėjimas
	kv.m.
	3 000

3.1. Vejos lyginimas (levelingas) įskaitant visą procesą iki lyginimo mišiniu:
3.1.1. Vejos paruošimas: prieš pradedant darbus, veja turi būti nupjauta iki 1-3 cm aukščio.
3.1.2 Vejos aeravimas: nuo vejos paviršiaus turi būti pašalintas vejos veltinis (negyva žolė, samanos) ir kitos priemaišos. Aeravimo metu visos susdariusios atliekos turi būti surinktos ir išvežtos iš teritorijos Tiekėjo jėgomis bei lėšomis, laikantis atliekų tvarkymą reglamentuojančių teisės aktų.
3.1.3. Vejos užpylimas lyginamuoju mišiniu, naudojant paviršiaus lyginimo grėblį ir vejos šukavimo šepetį smulkiam įšukavimui: lyginamasis mišinys turi būti tolygiai paskirstomas ant nelygių vejos vietų. Mišinio sudėtis parenkama atsižvelgiant į esamos teritorijos dirvožemį (konkrečias vietas ir proporcijas Tiekėjas suderina su Pirkėju prieš darbų pradžią):
3.1.3.1. esant molingui gruntui: 60-70 % smėlio ir 30-40 % komposto mišinys (arba ekvivalentas);
3.1.3.2. esant smėlingam gruntui: juodžemio ir komposto mišinys (arba ekvivalentas);
3.1.3.3. esant normaliam (priemolio) gruntui: 50 % juodžemio ir 50 % smėlio mišinys (arba ekvivalentas);
3.1.3.4. naudojamas smėlis turi būti plautas, sijotas, 0–2 mm (arba 0,2–2 mm) frakcijos arba lygiavertis. Smėlyje negali būti akmenukų, stambesnių nei 2 mm, molio gumulų, šaknų, stiklo ar kitų pašalinių priemaišų. Šie reikalavimai taikomi tiek naudojant vien smėlį, tiek smėlį kaip lyginamojo mišinio sudedamąją dalį.
3.1.4. Vejos paviršiaus išlyginimas: vejos paviršius lyginamas naudojant tam skirtus mechaninius ir (arba) rankinius įrankius (pvz., lyginimo grėblius, lyginimo rėmus, šepečius, spygliuotą vejos volą ar kitus lygiavertę funkciją atliekančius įrankius). Lyginamasis mišinys turi būti tolygiai paskirstytas ir įterptas į vejos nelygumus taip, kad būtų užpildytos duobutės, o esamos žolės viršūnėlės liktų matomos virš lyginamojo mišinio sluoksnio, neužpilant žolės pertekliniu mišinio kiekiu.
3.2. Vejos laistymas: atlikus lyginimą, veja turi būti gausiai palaistoma, kad gruntas nusistovėtų. Tiekėjas privalo užtikrinti reikiamą drėgmės balansą pirmąsias 10–14 dienų po Paslaugų atlikimo, kad sėklos sudygtų, o esama žolė neišdžiūtų.
3.3. Vejos tręšimas: veja turi būti patręšta specialiomis kompleksinėmis trąšomis, skatinančiomis greitesnį vejos šaknyno ir antžeminės dalies atsistatymą, didinančiomis vejos tankumą bei atsparumą neigiamiems aplinkos veiksniams.
3.4. Vejos atsėjimas: išretėję, pliki, storesniu sluoksniu dėl esamo nelygumo užpilti ir lyginimo metu pažeisti plotai turi būti atsėjami. Atsėjimui naudojamas universalus, mindymui atsparus vejinių žolių sėklų mišinys, skirtas reprezentacinėms viešosioms erdvėms apželdinti. Suaugusi veja turi suformuoti tankią, vienalytę žalią veją.

4.  REIKALAVIMAI PIRKIMO OBJEKTUI
4.1. Tiekėjas privalės suteikti vejos atnaujinimo Paslaugas naudodamasis savo ištekliais, darbuotojais, medžiagomis, infrastruktūra ir įranga. 
4.2. Paslaugos atlikimui turi būti naudojamos medžiagos sertifikuotos ES šalyse, paženklintos pagal teisės aktų nustatytus reikalavimus.
4.3. Tiekėjas pradeda teikti Paslaugas, atsižvelgdamas į darbų sezoniškumą, faktines oro sąlygas ir jų tinkamumą Paslaugoms teikti. Pirkėjui įvertinus, kad oro sąlygos yra palankios Paslaugoms teikti arba kad artimiausiu metu numatomos palankios oro sąlygos, Pirkėjas gali kreiptis į Tiekėją dėl Paslaugų teikimo pradžios. Šalims suderinus Paslaugų teikimo pradžios datą, Tiekėjas privalo pradėti teikti Paslaugas ne vėliau kaip per 10 (dešimt) kalendorinių dienų nuo suderintos datos, nebent Šalys susitaria dėl kitos Paslaugų teikimo pradžios datos.
4.4. Atlikus vejos atnaujinimo Paslaugas, Paslaugos priimamos Pirkėjui patikrinus jų kokybę ir pasirašius priėmimo-perdavimo aktą.
4.5. Paslaugoms turi būti taikoma ne trumpesnė kaip 8 (aštuonerių) mėnesių garantija. Garantijos terminas skaičiuojamas nuo Paslaugų perdavimo ir priėmimo akto pasirašymo dienos. Nustačius Paslaugų kokybės trūkumus, Tiekėjas privalo juos pašalinti neatlygintinai. Trūkumų šalinimas atliekamas per Šalių suderintą protingą terminą. Atlikus trūkumų šalinimą, Paslaugoms skaičiuojamas naujas garantinis laikotarpis nuo jų priėmimo – perdavimo dienos.
4.6. Paslaugos perkamos, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (su visais aktualiais pakeitimais) 2 priedo XI Skyriaus „Viešųjų erdvių, želdynų ir želdynų priežiūra ir tvarkymas“ punktais: 
4.12.1. technika turinti vidaus degimo variklį ar elektros variklį turi atitikti bent vieną iš šių minimalių aplinkos apsaugos kriterijų:
14.12.2. V etapo variklių tipo reikalavimus, nustatytus 2016 m. rugsėjo 14 d. Europos Parlamento ir Tarybos reglamentu (ES) 2016/1628 dėl reikalavimų, susijusių su ne keliais judančių mechanizmų vidaus degimo variklių dujinių ir kietųjų dalelių išmetamųjų teršalų ribinėmis vertėmis ir tipo patvirtinimu, kuriuo iš dalies keičiami reglamentai (ES) Nr. 1024/2012 ir (ES) Nr. 167/2013 ir iš dalies keičiama bei panaikinama Direktyva 97/68/EB.
